মোহাম্মাদ রিজওয়ান
মোহাম্মাদ রিজওয়ান (উর্দু: محمد رضوان‎‎, পশতু: محمد رضوان; জন্ম: ১ জুন ১৯৯২) একজন পাকিস্তানি আন্তর্জাতিক ক্রিকেটার, যিনি ২০১৫ সাল থেকে আন্তর্জাতিক ক্রিকেটে পাকিস্তানের হয়ে প্রতিনিধিত্ব করেছেন। তিনি একজন ডান-হাতি ব্যাটসম্যান এবং উইকেট-রক্ষক যিনি টেস্ট, একদিনের আন্তর্জাতিক এবং টি-টোয়েন্টি আন্তর্জাতিক এর ৩ ফরম্যাটেই শতক করেছেন। টেস্ট ক্রিকেটে তিনি পাকিস্তান ক্রিকেট দলের সহ-অধিনায়ক হিসেবে দায়িত্ব পালন করছেন। পাকিস্তান সুপার লীগ এ তিনি ২০১৬ সাল থেকে ২০১৭ সাল পর্যন্ত লাহোর কালান্দার্স, করাচি কিংস এর হয়ে ২০১৮ থেকে ২০২০ পর্যন্ত এবং বর্তমানে মুলতান সুলতান্স এর হয়ে খেলছেন। ঘরোয়া ক্রিকেটে তিনি খাইবার পাখতুনখোয়ার হয়ে অধিনায়কত্ব করে থাকেন।